
Eiropas Parlaments,
–	ņemot vērā Padomes lēmuma projektu (06509/2024),
–	ņemot vērā 1994. gada 17. decembrī Lisabonā parakstīto Enerģētikas hartas nolīgumu un jo īpaši tā 47. pantu,
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 194. panta 2. punktu, 207. panta 4. punkta pirmo daļu un 218. panta 6. punkta otrās daļas a) apakšpunkta v) punktu (C9‑0059/2024),
–	ņemot vērā Reglamenta 105. panta 1. un 4. punktu un 114. panta 7. punktu,
–	ņemot vērā Starptautiskās tirdzniecības komitejas un Rūpniecības, pētniecības un enerģētikas komitejas kopīgās sanāksmes, kas rīkotas saskaņā ar Reglamenta 58. pantu,
–	ņemot vērā Starptautiskās tirdzniecības komitejas un Rūpniecības, pētniecības un enerģētikas komitejas ieteikumu (A9‑0176/2024),
1.	sniedz piekrišanu lēmumam par Savienības izstāšanos no Enerģētikas hartas nolīguma;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Enerģētikas hartas nolīguma līgumslēdzēju pušu valdībām un parlamentiem.

